31988R4064
L 356/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕОВС, ЕИО, ЕВРАТОМ) № 4064/88 НА КОМИСИЯТА
от 21 декември 1988 година
за определяне на разпоредби за прилагане на член 46а от Условията за работа на персонала на Европейската фондация за подобряване на условията на живот и труд
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Регламент (ЕОВС, ЕИО, Евратом) № 1860/76 на Съвета от 29 юни 1976 г. за определяне на условията за работа на персонала на Европейската фондация за подобряване на условията на живот и труд (1), последно изменен с Регламент (Евратом, ЕОВС, ЕИО) № 680/87 на Съвета (2), и по-специално член 46а от него,
като взе предвид становището на Комитета на експертите, предвидено в параграф 2 от горепосочения член 46а,
като има предвид, че член 46а от Условията за работа на персонала на Европейската фондация за подобряване на условията на живот и труд определя условията за предоставяне на обезщетение за безработица на бивши служители, които са безработни след преустановяване на служебните им отношения във фондацията;
като има предвид, че Комисията следва да установи такива разпоредби, каквито прецени за необходимо, за прилагането на член 46а, параграф 2;
като има предвид, че Регламент (ЕОВС, ЕИО, Евратом) № 91/88 на Комисията (3) определя разпоредби за прилагане на член 28а от Условията за наемане на работа на други служители на Европейските общности, който е идентичен с член 46а от Условията за наемане на работа на персонала на Европейската фондация за подобряване на условията на живот и труд,
ПРИЕ НАСТОЯЩИЯ РЕГЛАМЕНТ:
Член 1
Разпоредбите на Регламент (ЕОВС, ЕИО, Евратом) № 91/88, с изключение на член 5 от него, се прилагат по аналогия спрямо персонала на Европейската фондация за подобряване на условията на живот и труд.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1988 година.